**J A V N I N A T J E Č A J**

**(ZO-3/2019)**

**ZA SUFINANCIRANJE PROJEKATA ZAŠTITE OKOLIŠA**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
| 1. | a) Ronilačke aktivnosti podrazumijevaju troškove smještaja koji je pogotovo izvan sezone i na manjim otocima u pravilu jedino moguć u apartmanskom smještaju. Jesu li navedeni troškovi prihvatljivi za sufinanciranje u okviru ovog poziva? Ako jesu na koji način se dokazuju?b) Jesu li javne ustanove za zaštitu prirode prihvatljivi projektni partneri?c) Jeli li najam plovila prihvatljiv trošak ukoliko je plovilo nužno za dolazak do zagađenog dijela podmorja? | a) Sredstvima Fonda mogu se financirati samo stvarni i opravdani troškovi neophodni za provedbu Projekta. U tom smislu, trošak smještaja može biti prihvatljiv trošak. Fond će isplatu dodijeljenih sredstava financijske podrške izvršiti sukladno ugovorenom postotnom učešću, na temelju dostavljenih opisno – financijskih izvješća, uz koja se prilažu ovjereni i potpisani računi za izvršene usluge/nabavku robe (točka 2.4. Uputa za prijavitelje).b) Udruga se može javiti na natječaj samostalno ili u partnerstvu s: jednom ili više udruga, osnovnom ili srednjom školom i jedinicom lokalne i područne (regionalne) samouprave (točka 2.2. Uputa za prijavitelje). Nastavno na navedeno, javna ustanova za zaštitu prirode nije prihvatljiv partner na projektu u smislu partnerstva ali je svakako prihvatljiv suradnik pogotovo ako se akcija provodi u zaštićenom području i u svrhu očuvanja okoliša na zaštićenom području.c) Sredstvima Fonda mogu se financirati samo stvarni i opravdani troškovi neophodni za provedbu Projekta. U tom smislu, najam plovila, kojim bi se prišlo zagađenom dijelu podmorja, može biti prihvatljiv trošak. |